** NÁRODNÁ FILATELISTICKÁ VÝSTAVA**



**KF 52-51 Nitra**

 **JEDNORÁMOVÝCH EXPONÁTOV**

 **NITRA 2021**

**Výstavné propozície (IREX)**

Článok 1 **ZAMERANIE A CIELE VÝSTAVY**

1.1 Výstava NITRA 2021 je špecializovaná národná výstava poštových známok jednorámových exponátov s medzinárodnou účasťou. (V ďalšom texte skrátene označovaná ako NITRA 2021.) Je súťažnou filatelistickou výstavou vo všetkých výstavných triedach a stupňoch podľa Výstavného poriadku ZSF a výstavných propozícií.

Výstava je vzhľadom na súčasné limitované podmienky aktivít, v obmedzenej miere otvorená tiež pre viacrámové exponáty iba pre členov ZSF, s cieľom umožniť vystavovateľom a ich exponátom udržať si získanú kvalifikáciu, resp. získať kvalifikáciu na súťažné výstavy vyššieho stupňa.

1.2 Výstava NITRA 2021 sa koná pri príležitosti

* Dní európskeho kultúrneho dedičstva 2021
* 1160. výročia skonu nitrianskeho kniežaťa Pribinu
* 70. výročia Divadla Andreja Bagara v Nitre
* 40. výročia klubu filatelistov KF 52-51 Nitra

1.3 Cieľom výstavy NITRA 2021 je

* propagácia filatelie medzi verejnosťou, rozvoj vzájomných vzťahov a filatelistickej kultúry,
* rozvoj spolupráce medzi filatelistami
* všeobecno-vzdelávacia funkcia pre verejnosť
* predstavenie a filatelistické priblíženie rôznych zaujímavých tém pre verejnosť, vzdelávacia
* funkcia pre filatelistov
* prezentácia kreativity a inovácií pri spracovaní výstavných exponátov.

Článok 2 **PATRONÁT, USPORIADATEĽ, DÁTUM A MIESTO KONANIA**

2.1 Výstava sa koná pod patronátom predsedu Nitrianskeho samosprávneho kraja a primátora mesta Nitry.

2.2 Usporiadateľom výstavy NITRA 2021 je Zväz slovenských filatelistov.

2.3 Organizátorom výstavy sú kluby filatelistov KF 52-51 pri DMS Nitra a KF 52-15 Nitra.

2.4 Výstava sa uskutoční v dňoch 16.-19. septembra 2021. Otvorenie výstavy sa uskutoční dňa 16. septembra 2021 a výstava bude ukončená 19. septembra 2021.

2.5 Výstava sa bude konať v Divadle A. Bagara v Nitre, Svätoplukovo nám. 4, 949 01 Nitra.

Článok 3 **výstavné pravidlá**

3.1 Výstava NITRA 2021 je národná výstava poštových známok špecializovaná na jednorámové exponáty.

3.2 Výstava NITRA 2021 sa riadi týmito predpismi:

* všeobecné pravidlá FIP pre súťažné filatelistické výstavy (GREX),
* všeobecné pravidlá FIP pre hodnotenie súťažných exponátov na výstavách FIP (GREV),
* špeciálne pravidlá FIP pre hodnotenie súťažných exponátov na výstavách FIP (SREVs),
* výstavný poriadok ZSF,
* výstavné propozície NITRA 2021 (IREX) (článok 3.10 pravidiel GREX).

V prípade nejasností alebo odchýlenia od GREX, GREV alebo SREVs platia výstavné propozície IREX.

Článok 4 **VYSTAVOVATELIA A PODMIENKY ÚČASTI**

4.1 Výstava NITRA 2021 je súťažná výstava poštových známok s medzinárodnou účasťou.

4.2 Výstavy NITRA 2021 sa môžu zúčastniť vystavovatelia, ktorí sú členmi ZSF a vystavovatelia pozvaných zahraničných exponátov.

4.3 Exponáty, ktoré majú kvalifikáciu z predchádzajúcich výstav, budú zaradené do zodpovedajúceho stupňa hodnotenia.

4.4 Exponáty, ktoré nemajú alebo stratili kvalifikáciu z predchádzajúcich výstav a nové exponáty, budú zaradené do najnižšieho 3. stupňa hodnotenia.

4.5 Prijatie exponátov do nesúťažných tried je viazané na špeciálne pozvanie organizačného výboru výstavy.

4.7 Predpokladom pre účasť na výstave je podanie riadne vyplnenej prihlášky v stanovenom termíne a prijatie exponátu organizačným výborom.

Článok 5 **PRIHLÁSENIE A PRIJATIE EXPONÁTOV**

5.1 Prihlásenie exponátu na výstavu je možné výlučne na formulári prihlášky organizátora výstavy. Formulár prihlášky je dostupný na webovej stránke ZSF www.slovenskafilatelia.sk

5.2 Na prihláške vystavovateľ uvedie základné údaje o sebe, členstvo v klube filatelistov ZSF, názov exponátu a stručný popis exponátu. Odporúča sa pripojiť kópiu titulného listu exponátu a kópiu preukazu exponátu (ak bol vystavovateľovi vydaný).

Zahraniční účastníci vyznačia členstvo v príslušnom národnom zväze filatelistov.

5.3 Prihlášky musia byť doručené organizačnému výboru výstavy najneskôr do 31. júla 2021 poštou na poštovú adresu organizačného výboru výstavu:
ZSF, KF 52-51 Nitra, PO BOX 21, 949 12 Nitra 12, Slovensko.

5.4 Prihlásením exponátu na výstavu sa vystavovateľ zaväzuje, že v prípade prijatia exponátu sa zúčastní s exponátom výstavy a bude rešpektovať výstavné propozície výstavy (IREX) vrátane úhrady výstavných poplatkov.

5.5 O prijatí exponátu rozhoduje organizačný výbor výstavy. Potvrdenie o prijatí/neprijatí exponátov obdržia vystavovatelia najneskôr do 15. augusta 2021.

Rozhodnutie organizačného výboru je neodvolateľné.

Článok 6 **VÝSTAVNÉ TRIEDY**

6.1 Nesúťažné triedy:

A/ Pozvané exponáty

B/ Exponáty členov výstavnej poroty

6.2 Súťažné triedy:

1. Trieda tradičnej filatelie (TR)
2. Trieda poštovej histórie (PH)
3. Trieda poštových celín (PS)
4. Trieda aerofilatelie (AE)
5. Trieda astrofilatelie (AS)
6. Trieda tematickej filatelie (TH)
7. Trieda maximafilie (MX)
8. Trieda fiškálnej filatelie (RE)
9. Trieda pohľadníc (PC)
10. Otvorená trieda (OC)
11. Trieda mládeže (YU)
12. Trieda filatelistickej literatúry (LI)

Článok 7 **VÝSTAVNÉ POPLATKY**

7.1 Výstavný poplatok je 5 € za jeden rám (16 listov) a 5 € za jeden exponát literatúry.

7.2 Exponáty mládežníckych vystavovateľov sú oslobodené od výstavného poplatku.

7.3 Výstavné poplatky musia byť uhradené na konto organizátora (číslo účtu:
IBAN SK93 0200 0000 3500 6543 1012) s poznámkou NITRA 2021 najneskôr do 14 dní po potvrdení prijatia, t. j. do 31. 8. 2021.

Článok 8. **ZABEZPEČENIE A POISTENIE**

8.1 Usporiadateľ výstavy zaistí maximálnu starostlivosť pri manipulácii s exponátmi a ich inštalácii do výstavných rámov. Ručenie za poškodenie, stratu sa nepreberá s výnimkou úmyslu alebo hrubého či nedbanlivého konania usporiadateľa a jeho spolupracovníkov.

8.2 Vystavovateľom sa odporúča uzatvoriť vlastné poistenie.

Článok 9. **PRÍJEM A VÝDAJ EXPONÁTOV**

9.1 Exponáty v triede filatelistickej literatúry musia byť doručené organizačnému výboru vo dvoch exemplároch spolu s prihláškou na adresu organizačného výboru:
ZSF - KF 52-51 Nitra, PO BOX 21, 949 12 Nitra 12, Slovensko, najneskôr do 1.9.2021.

Exponáty v triede filatelistickej literatúry sa po skončení výstavy nevracajú vystavovateľovi a zostávajú vo vlastníctve organizátora výstavy.

9.2 Exponáty v ostatných výstavných triedach zasielané poštou musia byť doručené na adresu organizačného výboru najneskôr 10. 9. 2021.

9.3 Exponáty v ostatných výstavných triedach odovzdané osobne, musia byť doručené priamo na výstavisko (Divadlo Andreja Bagara v Nitre) dňa 15. septembra 2021 od 12:00 do 16:00 hodiny organizačnému výboru.
Vystavovatelia, ktorí odovzdajú exponáty osobne, môžu byť prítomní pri inštalovaní svojich exponátov dňa 15. septembra 2021.

9.4 Každý výstavný list exponátu musí byť na zadnej strane označený menom vystavovateľa, očíslovaný a samostatne vložený do priehľadného ochranného obalu.

9.5 Uloženie výstavných listov vo výstavnom ráme je zľava doprava v štyroch vodorovných radoch a začína v ľavom hornom rohu. Rozmery výstavného rámu sú 1 x 1 meter, čo umožňuje uloženie 16 listov formátu POFIS alebo A4.

V prípade použitia listov formátu A4 dochádza kvôli rozmerom výstavných rámov, k väčšiemu prekrytiu spodnej časti výstavných listov, na čo si vystavovatelia musia dať pozor už pri tvorbe exponátu – pri hodnotení exponátu nebudú prekryté časti vzaté do úvahy.

9.6 Demontáž exponátov sa uskutoční 19. septembra 2021 po ukončení výstavy podľa plánu organizačného výboru výstavy.

9.7 Exponáty spolu s diplomom, medailou a ostatnými náležitosťami si prevezmú prítomní vystavovatelia po demontáži priamo vo výstavných priestoroch.

9.8 Exponáty, ktoré nebudú prevzaté osobne vystavovateľom 19. septembra 2021, budú zabalené a odoslané poštou na jeho adresu.

9.9 Vo výnimočných prípadoch si môže vystavovateľ dohodnúť s organizačným výborom  termín prevzatia exponátu po ukončení výstavy.

Článok 10. **HODNOTENIE EXPONÁTOV**

10.1 Exponáty hodnotí výstavná porota podľa Smernice ZSF pre hodnotenie exponátov.

10.2 Výstavná porota si pre hodnotenie exponátov môže prizvať odborníka z odbornej komisie ZSF alebo iného špecialistu.

10.3 Pri hodnotení budú používané hodnotiace listy Zväzu slovenských filatelistov.

10.4 Rozhodnutie výstavnej poroty je konečné a neodvolateľné.

10.5 Zverejnenie bodového hodnotenia a prednesenie hodnotiacej správy výstavnej poroty sa uskutoční počas slávnostného vyhlásenia výsledkov (palmáre) 19. septembra 2021 o 10:30 hod. v Divadle A. Bagara.

10.6 Stretnutie vystavovateľov s členmi výstavnej poroty sa uskutoční vo výstavných priestoroch v deň a hodinu stanovenú výstavnou porotou. Vystavovatelia svoj záujem o stretnutie nahlásia organizačnému výboru do 16. septembra 2021.

Článok 11. **PRÁVA ORGANIZAČNÉHO VÝBORU**

11.1 Organizačný výbor má právo odmietnuť už prijatý či odoslaný exponát.

11.2 Vo všetkých prípadoch, ktoré neriešia tieto výstavné propozície, platí rozhodnutie organizačného výboru výstavy.

Článok 12. **VŠEOBECNÉ USTANOVENIA**

12.1 Vystavovateľ prihlásením svojho exponátu na prihláške výstavy súhlasí s výstavnými propozíciami.

12.2 Usporiadateľ a organizátor počas výstavy dodržuje prevádzkový poriadok budovy Divadla Andreja Bagara.

12.3 Miesto plnenia a miesto rozhodovania je Nitra.

Článok 13. **KONTAKTNÉ INFORMÁCIE A ADRESY**

13.1 Adresa organizačného výboru:
ZSF - KF 52-51 Nitra, PO BOX 21, 949 12 Nitra 12, Slovensko

13.2 Kontaktné osoby a adresy:
Predseda organizačného výboru: MVDr. Milan Šajgalík
Email: milan.sajgalik@gmail.com
Telefón: 00 421 37 6566017, 00 421 915 342 797
Poštová adresa: Trnavského 2, 949 01 Nitra 1, Slovensko

Tajomník organizačného výboru: Miroslav Ňaršík
Email: m.narsik@gmail.com
Telefón: 00 421 915 721 726
Poštová adresa: Ďurčanského 6, 949 01 Nitra, Slovensko

Adresa pre zasielanie exponátov:

**ZSF - KF 52-51 Nitra, PO BOX 21, 949 12 Nitra 12**, Slovensko

Výstavné propozície (IREX) Národnej filatelistickej výstavy jednorámových exponátov NITRA 2021 schvália Rada ZSF na svojom zasadaní dňa 12. júna 2021.